Virksomheden A Frost i Aalborg tilbagekaldte torsdag et parti fersk kalkunkød fra butikkerne. Årsagen var fund af en multiresistent type af Salmonella.

Det drejer sig om fersk kalkunbryst i pakker med 900 gram. De er mærket DE NI-10045EG og D EZG 19 EWG og forsynet med pakkedato 14-08-07 og sidste anvendelsesdato 27-08-07. Kalkunkødet er solgt i Fakta-butikker landet over. Forbrugerne opfordres til at smide varen ud eller returnere den, hvor den er købt.